OpenLLM-France/wikimedia huggingface dataset:
# Quatre Tigres Asiàtics

Els Quatre Tigres Asiàtics, també coneguts com a quatre petits dracs asiàtics en xinès i coreà (en xinès tradicional: 亞洲四小龍; en xinès simplificat: 亚洲四小龙; en pinyin: Yàzhōu sì xiǎolóng), són quatre economies d'Àsia—Corea del Sud, Hong Kong, Singapur i Taiwan—que experimentaren un sorprenent creixement econòmic sostingut per més de dues dècades. Aquest alt creixement el comencem a veure a mitjan dècada dels 1960 i arriba fins als 1990. En l'actualitat, són considerats territoris desenvolupats econòmicament.
Aquests països o territoris s'enfocaren en el desenvolupament de béns per a l'exportació a les nacions industrialitzades, i no per al consum intern, i per tant, experimentaren excedents comercials. A més, els Quatre Tigres Asiàtics promogueren l'educació en tots els nivells com a mètode per a incrementar la productivitat. Ja que estos quatre països o territoris eren molt pobres durant la dècada de 1960, tenien un avantatge comparatiu en mà d'obra barata. Açò i les reformes educatives, permeteren que la força laboral fos no només competitiva en preu sinó en productivitat. També promogueren la igualtat per mitjà de les reformes agràries que incloïen el dret a les propietats, així com subsidis especials.
Els Quatre Tigres Asiàtics, també coneguts com els Quatre Dragons Petits d'Àsia (아시아의 네 마리 호랑이 en coreà), experimentaren taxes de creixement econòmic sorprenents—fins i tot de dos dígits—durant les dècades de 1960 a 1980. Tanmateix, tots quatre tingueren governs no democràtics o autoritaris durant els primers anys de la seua expansió econòmica.

## Vegeu també

* Tigre Bàltic
# Punta del Pou

La Punta del Pou és una muntanya de 309 metres que es troba al municipi de Maials, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bagasis

Bagasis (persa: باگاسیس) (segle II aC - valor desconegut) o Àrsaces VIII va ser un príncep part, que va tenir un paper important en la política part des del 1487 aC, quan va ser nomenat governador de la recentment conquerida regió de Mèdia pel seu germà i rei Mitridates I (171–132 aC). L'historiador Gholamreza F. Assar (2005) va suggerir inicialment que Bagasis va governar com a rei breument l'any 126 aC, però més tard es va retractar d'aquest suggeriment (2009). A Bagasis li va sobreviure un fill de nom desconegut, que va ocupar alts càrrecs sota el regnat de Mitridates II (124–91 aC).

## Referències

* ↑ Olbrycht, 2010, p. 149.
* ↑ Assar, 2005, p. 47–48.
* ↑ Assar, 2009, p. 136.
* ↑ Olbrycht, 2010, p. 148–149.

## Bibliografia

* Assar, Gholamreza F. Parthica, 7, 2005.
* Assar, Gholamreza F. Electrum, 15, 2009.
* Olbrycht, Marek Jan Anabasis, 1, 2010, pàg. 144–158.
* Olbrycht, Marek Jan. Early Arsakid Parthia (ca. 250-165 B.C.). Brill, 2021. ISBN 978-9004460751.
* Overtoom, Nikolaus Leo. Reign of Arrows: The Rise of the Parthian Empire in the Hellenistic Middle East. Oxford: Oxford University Press, 2020. ISBN 978-0190888329.
* Sharīʻatʹzādah, Ali Asgar. سكه هاى ايران زمىن : مجموعه سكه‌ هاى مؤسسه کتابخانه و موزه ملى ملک، از دوره هخامنشى تا پاىان دوره پهلوى (en persa). Teheran: Pazineh Press, 2011, p. 1—338. ISBN 978-6-001-80009-2.
* Shayegan, M. Rahim. Arsacids and Sasanians: Political Ideology in Post-Hellenistic and Late Antique Persia. Cambridge University Press, 2011, p. 1–539. ISBN 9780521766418.
# Ninkurra

Ninkurra va ser, segons la mitologia sumèria, una deessa relacionada amb l'artesania.
El poema èpic sumeri anomenat Enki i Ninhursag explica els seus orígens. Parla de la incestuosa història d'Enki, un déu creador associat amb l'aigua, i la seva filla, Ninsar, amb la que va tenir Ninkurra. Més tard, va veure Ninkurra passejant per la vora del riu, i li va preguntar al seu visir Isimud si podia besar a aquella preciosa noia. La va besar, va fer l'amor amb Ninkurra i en va néixer Uttu. Enki després d'aquestes relacions va veure com Ninhursag, la seva esposa, es va venjar causant-li vuit malalties.

## Referències

* ↑ Clayton, Matt. Mitología sumeria. Freehold (N.J.): Refora Pub., 2020, p. 13-14.
# Labarnas

Labarnas, de vegades Tabarnas, era un títol reial dels reis hitites. Les reines portaven el títol de Tawananna. Es creu que era un nom d'origen hatti, que en aquella llengua hauria significat "Sobirà", i que després els reis de l'Imperi hitita l'haurien pres com a títol. El primer que el va portar, Labarnas I, el va agafar com a nom de regnat. Dos reis hitites el van portar:
* Labarnas I. Aquest era el seu nom de regnat i el seu nom autèntic no es coneix.
* Labarnas II, el va agafar com a nom de regnat i com a títol, però és més conegut sota el seu nom propi, Hattusilis I.

## Notes

* ↑ Alberto Bernabé diu que la variant entre labarnas i tabarnas no té importància, i afegeix que segurament era una paraula hatti que es pronunciava amb un fonema inicial que sonava entre la l i la t pels hitites. Hi ha vacil·lacions semblants en altres noms indoeuropeus, com per exemple el grec Ὀδυσσεὺς Odisseus i el llatí Vlixes.

## Referències

* ↑ Bernabé, Alberto (ed.). Historia y leyes de los hititas: textos del Imperio Antiguo. Tres Cantos: Akal, 2000, p. 83-84. ISBN 8446011239.
# Kavkazski

«Kavkazski» té aquests significats:
* Kavkazski (Krasnodar), localitat del krai de Krasnodar, a Rússia
* Kavkazski (Stàvropol), localitat del krai de Stàvropol, a Rússia
# Tossal del Llopet

El Tossal del Llopet és una muntanya de 318 metres que es troba al municipi d'Almacelles, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Třebíč

Třebíč (en alemany Trebitsch) és una població de la República Txeca i de la regió de Vysočina. El barri jueu la basílica de Sant Procopi de Třebíč són llocs declarats Patrimoni de la Humanitat per la UNESCO des de l'any 2003.

## Ciutats agermanades

* Humenné, Eslovàquia

## Referències

* ↑ Centre, UNESCO World Heritage. «Jewish Quarter and St Procopius' Basilica in Třebíč» (en anglès). [Consulta: 15 febrer 2021].
# Ona Castellví Payés

Ona Castellví Payés (Vilassar de Mar, Maresme, 23 de setembre de 1998) és una jugadora d'hoquei sobre patins catalana.
Defensa, es formà al planter del Club Hoquei Mataró amb el qual guanyà dos Campionats d'Espanya sub-16 (2013, 2014) i dos d'Europa sub-16 (2015, 2016). Amb l'equip mataroní debutà a l'OK Lliga Femenina amb disset anys. La temporada 2017-18 fitxà pel Club Patí Manlleu, amb el qual ha aconseguit una Lliga espanyola (2019-20) i dues Copes de la Reina (2021 i 2022) i una Lliga catalana (2021-22). Internacional amb la selecció espanyola des de 2021, es proclamà campiona d'Europa el 2021. Amb la selecció catalana sub-18, guanyà el Campionat d'Espanya de seleccions autonòmiques (2016) i, amb l'absoluta, es proclamà campiona de la Goldencat Femenina (2022).

## Referències

* ↑ «Ona Castellví - Campiona d'Europa amb Espanya». Esportiu Maresme, 01-12-2021. [Consulta: 5 maig 2023].
* ↑ Jaumira, Arnau. «Raquel Bernadas i Ona Castellví fitxen pel CP Manlleu». El9Nou, 26-06-2017. [Consulta: 5 maig 2023].
* ↑ «Catalunya, liderada per Carla Fontdeglòria, supera Itàlia (3-1) en la final de la GoldenCat». Esport3, 16-10-2022. [Consulta: 1r abril 2023].

## Enllaços externs

* Fitxa d'Ona Castellví Payés - RinkHockey.net (anglès)
# Estació de trens de Dudelange-Usines

L'Estació de trens de Dudelange-Usines (en luxemburguès: Gare Diddeleng-Schmelz; en francès: Gare de Dudelange-Usines, en alemany: Bahnhof Dudelingen-Werk) és l'estació de trens al sud de Dudelange i al sud de Luxemburg. La companyia estatal propietària és Chemins de Fer Luxembourgeois. L'estació està situada en el ramal ferroviari de la línia 60 CFL, que connecta la ciutat de Luxemburg amb les Terres Roges al sud del país. És la quarta estació de la branca a la ciutat francesa de Volmerange-les-Mines. Dudelange-Usines és una de les quatre estacions ferroviaries que té la ciutat.

## Servei

Dudelange-Usines rep els serveis ferroviaris pels trens de Regionalbahn (RB) i Regional Express (RE) amb relació a la línia 60 CFL entre Ciutat de Luxemburg - Bettembourg -Volmerange-les-Mines.

## Referències

* ↑ «Horaris» (PDF). cfl.lu/. Arxivat de l'original el 2015-09-23. [Consulta: 22 novembre 2015].

## Vegeu també

* Llista d'estacions de trens de Luxemburg

## Enllaços externs

* Dudelange-Usines Arxivat 2014-12-21 a Wayback Machine.
* Gare Dudelange-Usines
| Direcció precedent | Parada precedent | Trens | Trens | Trens | Parada següent | Direcció següent |
| Luxemburg | Dudelange-Centre | | RE Chemins de Fer Luxembourgeois línia 60a | | Volmerange-les-Mines | Volmerange-les-Mines |
| Bettembourg | Dudelange-Centre | | RB Chemins de Fer Luxembourgeois Línia 60a | | Volmerange-les-Mines | Volmerange-les-Mines |
# Eder Martínez Telletxea

Eder Martínez Telletxea (Bilbao, 22 d'agost de 1983) és un futbolista basc que ocupa la posició de defensa.

## Trajectòria

Sorgeix del planter de l'Athletic Club. Entre 2001 i 2004 forma amb el CD Baskonia. La temporada 04/05 puja al Bilbao Athletic, però passa la temporada cedit al Sestao River. L'estiu del 2005 debuta amb el primer equip de San Mamés, en un encontre de la Copa Intertoto. Eixa campanya, la 05/06, la milita a l'equip B dels bascos.
Sense continuïtat a l'Athletic, la seua carrera prossegueix entre Segona B i Tercera Divisió, en equips com Logroñés CF (2006), Haro Deportivo (2007), Portugalete (07/08) i Zalla UC (08/09).

## Enllaços externs

* Fitxa del jugador
# Riverbank

Riverbank és una població dels Estats Units a l'estat de Califòrnia. Segons el cens del 2008 tenia 20.606 habitants.

## Demografia

Segons el cens del 2000, Riverbank tenia 15.826 habitants, 4.544 habitatges, i 3.821 famílies. La densitat de població era de 1.964,8 habitants/km².
Dels 4.544 habitatges en un 49,6% hi vivien nens de menys de 18 anys, en un 65% hi vivien parelles casades, en un 13,2% dones solteres, i en un 15,9% no eren unitats familiars. En l'11,9% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,45 i el nombre mitjà de persones que vivien en cada família era de 3,73.
Per edats la població es repartia de la següent manera: un 33,9% tenia menys de 18 anys, un 9,9% entre 18 i 24, un 30,8% entre 25 i 44, un 18,2% de 45 a 60 i un 7,2% 65 anys o més.
L'edat mediana era de 30 anys. Per cada 100 dones de 18 o més anys hi havia 95,1 homes.
La renda mediana per habitatge era de 44.668 $ i la renda mediana per família de 47.411 $. Els homes tenien una renda mediana de 36.370 $ mentre que les dones 29.012 $. La renda per capita de la població era de 14.972 $. Entorn del 9,3% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Riverbank». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Riverbank». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Punta del Puig

«Punta del Puig» té aquests significats:
* Punta del Puig (l'Espluga de Francolí), muntanya de 682 metres entre els municipis de l'Espluga de Francolí i Vimbodí i Poblet (Conca de Barberà), i de Fulleda (Garrigues)
* Punta del Puig (Vinaixa), muntanya de 574 metres de les Garrigues
# Projecte d'Anatòlia Sud-oriental

El projecte d'Anatòlia Sud-oriental (originàriament en turc Güneydoğu Anadolu Projesi, conegut per les seves sigles, GAP) és un pla per al desenvolupament econòmic de la part meridional de Turquia. La base rau en usar el potencial hidroelèctric dels grans rius de la regió per aconseguir energia i poder construir i mantenir infraestructures diverses, una idea que va sorgir als anys 20 i que va materialitzar-se en la creació del GAP en 2005.

## Infraestructures i efectes

El centre del GAP és la creació d'un sistema de preses i embassaments al llarg dels rius Tigris (8) i Eufrates (14). Hi ha previstes 19 estacions hidroelèctriques al llarg del territori del GAP que quan funcionin a ple rendiment podran proveir fins al 22% de l'energia total del país. El GAP ha de permetre doblar la superfície irrigada a la regió i així augmentar la producció agrícola. El principal beneficiat és el conreu de cotó. Es planeja introduir artificialment espècies de peix aptes per a la pesca massiva en els llacs creats per les preses i dics del projecte, de manera que es desenvolupi una indústria pesquera en una zona on no n'hi havia.

## Crítiques

La construcció del sistema hídric ha provocat la inundació de grans àrees, algunes amb zones d'interès arqueològic, com Hasankeyf. El projecte provocarà el desplaçament de 25000 persones de les seves llars. Països veïns com Síria han demandat més quotes d'aigua i diverses milícies kurdes s'han mostrat contràries al projecte, amb atacs dirigits a les obres. Així mateix, s'han elevat crítiques des dels sectors ecologistes per alterar en excés els ecosistemes dels rius afectats (que perden uns 22 km3 d'aigua anuals als trams inferiors).

## Referències

* ↑ Pàgina del projecte
* ↑ Heidi Hinz-Karadeniz, Rainer Stoodt: Die Wasserfalle. Vom Krieg um Öl zum Krieg um Wasser: Aufstieg und Fall eines Großprojektes in Kurdistan. Focus, Gießen 1993, ISBN 3-88349-403-8.
* ↑ Ernst Struck, "Das Wasser von Euphrat und Tigris. Die Instrumentalisierung einer natürlichen Ressource". Dins: Asien, Jg. 2007, S. 29–42.
# Estació de trens de Rodange

L'Estació de trens de Rodange (en luxemburguès: Gare Rodange; en francès: Gare de Rodange, en alemany: Bahnhof Rodingen) és una estació de trens que es troba a Rodange al sud-oest de Luxemburg. La companyia estatal propietària és Chemins de Fer Luxembourgeois. L'estació està situada en el ramal ferroviari de la línia 70 CFL, que connecta el sud-oest del país amb Rodange i la ciutat belga de Athus i la francesa de Longuyon a través de Longwy. També es troba amb la línia 80 CFL i és l'única estació a Luxemburg que utilitza aquesta línia.

## Servei

Rodange rep els serveis ferroviaris pels trens de Regionalbahn (RB), Regional Express (RE) i Transport express régional (TER) amb relació a les línia 50 CFL, línia 70 CFL i línia 80 CFL entre Ciutat de Luxemburg, Rodange i Athus o Lonwy (França)

## Referències

* ↑ «Horaris» (PDF). cfl.lu/. Arxivat de l'original el 2015-09-23. [Consulta: 18 novembre 2015].

## Vegeu també

* Llista d'estacions de trens de Luxemburg

## Enllaços externs

* Rodange Arxivat 2014-12-20 a Wayback Machine.
* Gare Rodange
| Direcció precedent | Parada precedent | Trens | Parada següent | Direcció següent |
| Luxemburg | Pétange | RE Chemins de Fer Luxembourgeois Línia 60 CFL | Fi de recorregut | Fi de recorregut |
| Luxemburg | Lamadelaine | RB Chemins de Fer Luxembourgeois Línia 60 CFL | Fi de recorregut | Fi de recorregut |
| Luxemburg | Pétange | RE Chemins de Fer Luxembourgeois Línia 70 CFL | Fi de recorregut o Athus | Fi de recorregut o Athus o Longwy |
| Luxemburg | Lamadelaine | RB Chemins de Fer Luxembourgeois Línia 70 CFL | Athus | Athus |
| Thionville | Pétange | TER Chemins de Fer Luxembourgeois Línia 80 CFL | Longwy | Longwy |
# El Merder

El Merder és un riu de la comarca del Conflent, a la Catalunya del Nord, que neix en el límit dels termes comunals de Cornellà de Conflent i Rià i Cirac, discorre per aquest darrer terme, després fa de termenal entre aquest mateix terme i el de Codalet i finalment s'aboca en la Tet dins del terme de Rià i Cirac, al nord-est del poble de Cirac.
Travessa tot l'extrem sud i est del terme de Rià i Cirac, on traça una petita vall sinuosa molt marcada en el territori.

## Referències

* ↑ El Merder en els ortofotomapes de l'IGN

## Bibliografia

* Becat, Joan. «42 - Codalet i 46 - Cornellà de Conflent». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN 1243-2032.
* Becat, Joan. «132 - Rià i Cirac». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN 1243-2032.
* Ponsich, Pere; Lloret, Teresa; Gual, Raimon. «Codalet, Cornellà de Conflent i Rià i Cirac». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Tossal del Pinetell

El Tossal del Pinetell és una muntanya de 412 metres que es troba al municipi de Montblanc, a la comarca de la Conca de Barberà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Projecte X

«Projecte X o Project X» té aquests significats:
* Projecte X (pel·lícula de 1987): pel·lícula d'aventures dirigida per Jonathan Kaplan
* Projecte X (pel·lícula de 2012): pel·lícula de comèdia dirigida per Nima Nourizadeh
# Autopista nord-sud (Vietnam)

L'Autopista nord-sud és una autopista al Vietnam, que va des de Hanoi a Can Tho. Algunes seccions prop de Hanoi i Ho Chi Minh ja estan en servei.
La major part està en construcció o en desenvolupament. La longitud total és 1.941 km i el cost estimat és de 350 trillons de dongs, i es preveu finalitzar en 2030.
Una part tindrà 4 carrils, algunes parts tindrà 6 carrils, i les parts més importants tindrà 8 carrils.

## Referències

* ↑ «350tr dong set for expressway system development in Vietnam» (en anglès). vcbf, 03-03-2010. Arxivat de l'original el 21 de març 2012. [Consulta: 22 febrer 2011].
# Open Charge Point Protocol

Open Charge Point Protocol (acrònim anglès OCPP, protocol obert de punt de càrrega) és un protocol de comunicacions adreçat a controlar les estacions de càrrega de vehicles elèctrics (EV). L'OCPP especifica les comunicacions entre l'estació de càrrega i el sistema de gestió central, i té com a objectiu compatibilitzar les estacions de recàrrega de diferents fabricants perque es puguin entendre entre elles. L'OCPP és una iniciativa de la fundació E-Laad dels Països Baixos.

## Prestacions

* Operativa de càrrega activada tan localment com remotament.
* Mesura de l'energia elèctrica consumida.
* Gestió de l'autorització d'usuaris.
* Actualització de programari i microprogramari remotament.
* Gestió remota d'estatus i diagnosi.

## Versions

| Versió | Data | Tecnologia |
| 1.5 | 2013 | SOAP sobre HTTP |
| 1.6 | 2015 | 1.5 + JSON |
| 2.0 | 2017 | 1.6 + IEC 15118, Bluetooth, RFID |

## Referències

* ↑ «Home - Open Charge Alliance» (en anglès). http://www.openchargealliance.org.+[Consulta: 18 setembre 2017].
* ↑ «Understanding OCPP» (en anglès). https://www.chargepoint.com.+[Consulta: 18 setembre 2017].
* ↑ «Open Charge Point Protocol : connecting EV charging stations to central systems» (en anglès). Schneider Electric Blog, 05-05-2015.
* ↑ «OCPP 2.0, OCPP, Protocols - Open Charge Alliance» (en anglès). http://www.openchargealliance.org. Arxivat de l'original el 2017-09-18. [Consulta: 18 setembre 2017].

## Vegeu també

* Normativa de connectors SAE J1772
* Sistema de càrrega ràpida CHAdeMO
* Sistema Tesla Supercharger
* Connector Mennekes
* Norma IEC 62196
# Josune Gorostidi Elgarresta

Josune Gorostidi Elgarresta (Txarama, Leaburu, Guipúscoa, 1967) era una ciclista basca que combinà la carretera amb ciclisme en pista. Es va proclamar diversos cops campiona d'Espanya en ambdues modalitats.
També era practicant dels esports ruals bascos concretament la sega i la recollida de panotxes.

## Palmarès en pista

* 1990
** Campiona d'Espanya en Persecució
* 1991
** Campiona d'Espanya en Persecució

## Palmarès en ruta

* 1990
** 1a a l'Iurreta-Emakumeen Bira i vencedora d'una etapa
* 1991
** Campiona d'Espanya en ruta
** 1a a la Volta a Mallorca
** 1a al Gran Premi de França

## Referències

* ↑ «Lurdes Intxausti eta Josune Gorostidi Euskadiko txapeldun trontzan berriro ere». , 29-08-2010 [Consulta: 16 octubre 2017].
* ↑ «Josune Gorostidi: “En la recogida de mazorcas sí que hay igualdad de condiciones entre hombres y mujeres”». deporteruralvasco.wordpress.com. [Consulta: 16 octubre 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Llista d'ocells de l'illa Bouvet

Aquesta llista d'ocells de l'illa Bouvet inclou totes les espècies d'ocells trobats a l'illa Bouvet: 32, de les quals 4 estan globalment amenaçades d'extinció.
Els ocells s'ordenen per ordre i família.

## Sphenisciformes
### Spheniscidae

* Aptenodytes patagonicus
* Pygoscelis adeliae
* Pygoscelis antarcticus
* Eudyptes chrysolophus

## Procellariiformes
### Diomedeidae

* Diomedea exulans
* Thalassarche chrysostoma
* Thalassarche melanophris
* Thalassarche chlororhynchos
* Phoebetria fusca
* Phoebetria palpebrata

### Procellariidae

* Macronectes giganteus
* Macronectes halli
* Fulmarus glacialoides
* Thalassoica antarctica
* Daption capense
* Pagodroma nivea
* Pterodroma lessonii
* Pterodroma mollis
* Halobaena caerulea
* Pachyptila desolata
* Pachyptila belcheri
* Pachyptila turtur
* Procellaria aequinoctialis
* Aphrodroma brevirostris
* Puffinus gravis

### Hydrobatidae

* Oceanites oceanicus
* Fregetta tropica

### Pelecanoididae

* Pelecanoides urinatrix

## Charadriiformes
### Laridae

* Larus dominicanus

### Sternidae

* Sterna vittata

### Stercorariidae

* Stercorarius maccormicki
* Stercorarius parasiticus

## Referències

* ↑ Llistats d'Ocells del Món.

## Bibliografia

* Clements, James F. Birds of the World: a Checklist. Cornell University Press, 2000, p. 880. ISBN 0934797161.
# Ronda de Doha

La Ronda de Doha, de l'Organització Mundial del Comerç, és una gran negociació iniciada per liberalitzar el comerç mundial. El seu objectiu apunta a completar un tema que havia quedat pendent d'un gran cicle anterior, anomenat Ronda de l'Uruguai: el comerç agrícola.
En aquesta etapa, els països en desenvolupament tracten d'obtenir un accés lliure d'obstacles per a les seves produccions agrícoles en els mercats dels països centrals. Això significa que les grans potències hauran d'eliminar o reduir, en forma significativa, la protecció que donen a la seva agricultura per la via de subsidis directes als agricultors o de subsidis a les exportacions.
El Grup dels 20 va néixer a Cancun com una necessitat dels països agrícoles d'aconseguir la llibertat comercial de béns alimentaris. A Doha es va establir un temps límit per eliminar totalment els subsidis a les exportacions agràries: aquesta data és el 2013.
També es va defensar una forta reducció efectiva dels subsidis interns, «proporcional» a les concessions sobre el comerç de béns industrials que han de fer els països en desenvolupament.
Aquestes negociacions fins ara han fracassat.
# Tossal del Piu

El Tossal del Piu és una muntanya de 866 metres que es troba al municipi de Riner, a la comarca catalana del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Projecte d'Energia Eòlica Peñascal

La granja d'energia eòlica de Peñascal, de 404 megawatts (MW), es troba en el Comtat de Kenedy (Texas) i la seva construcció va finalitzar l'abril del 2010.
La granja eòlica té 168 turbines eòliques Mitsubishi MHI 92, cadascuna amb una capacitat de 2.4 MW. Les instal·lacions crearen uns 20 llocs de treball directes en el manteniment i operació de parcs eòlics, i al voltant de 200 persones foren involucrades en la seua construcció.
Iberdrola va rebre per a aquest projecte una subvenció del tresor públic de 114 milions de dòlars com a part dels estímuls d'inversió que es van alliberar el setembre de 2009.
El parc eòlic inclou un sistema de radar innovador que detecta l'arribada de grans grups d'aus migratòries i tanca les turbines si les condicions de visibilitat presenten un perill.

## Referències

* 1 2 3 Iberdrola Opens 404-MW Penascal Wind Farm Arxivat 2012-10-03 a Wayback Machine. Renewable Energy World, 22 de juny del 2010 (anglès)